Document ID: 32007R0771

KOMISIJOS REGLAMENTAS (EB) Nr. 771/2007
2007 m. birželio 29 d.
dėl importo teisių suteikimo pagal paraiškas, pateiktas 2007 m. liepos 1 d.-2008 m. birželio 30 d. laikotarpiui pagal Reglamentu (EB) Nr. 545/2007 leidžiamą naudoti sušaldytos ir perdirbimui skirtos jautienos importo tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
2007 m. gegužės 16 d. Komisijos reglamentu (EB) Nr. 545/2007, kuriuo leidžiama naudoti sušaldytos ir perdirbimui skirtos jautienos importo tarifinę kvotą ir nustatomas jos administravimas (2007 m. liepos 1 d.-2008 m. birželio 30 d.) (3), buvo leista pradėti naudoti tarifines kvotas galvijienos sektoriaus produktams importuoti.
(2)
2007 m. liepos 1 d.-2008 m. birželio 30 d. laikotarpio importo teisių paraiškos pateiktos dėl didesnių, nei turima, kiekių. Todėl reikia nustatyti, kokia apimtimi galima suteikti importo teises, prašomiems kiekiams taikant paskirstymo koeficientus,
PRIĖMĖ ŠĮ REGLAMENTĄ:
1 straipsnis
Importo teisių paraiškoms kvotai, kurios eilės numeris 09.4057, pateiktoms 2007 m. liepos 1 d.-2008 m. birželio 30 d. laikotarpiui remiantis Reglamentu (EB) Nr. 545/2007, taikomas 5,206706 % paskirstymo koeficientas, importo teisių paraiškoms kvotai, kurios eilės numeris 09.4058, taikomas 34,204866 % paskirstymo koeficientas.
2 straipsnis
Šis reglamentas įsigalioja 2007 m. birželio 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 29 d.

Labels: 3
17